
»Bog, jakost moja |“ 
Ps 42, 2 


Pokojni Sv. Otac Papa Pijo XI. često je običavao govoriti 
vjernicima, kad bi bili kod njega u audijenciji: Mi smo u rukama 
Božjim, a te su ruke najbolje, jer su ruke našeg najboljeg Oca; mi 
smo dakle u najboljim rukama. To je bilo njegovo duboko sveto 
uvjerenje. Sav razvoj njegova života i način, kako ga je taj razvoj 
priveo na Stolicu Sv. Petra, upravo čudnovato odrazuju istinu, 
koju je naglasivao; rad pak s kojim je u današnjim burnim vreme- 
nima neumorno služio miru Kristovu u kraljevstvu Kristovu, jasno 
dokazuje da je bila sva njegova duša tom istinom prožeta. 

Tako treba da bude i kod nas. Posvuda bi nas morala pratiti 
duboka svijest, da nijesmo u životu nikada i u nijednom slučaju 
osamljeni, jer nad nama neprestano bdije i pazi na nas Bog, 
koji hoće, da ga nazivljemo Ocem svojim. Tako blizu nam je Bog, 
da sv. Pavao izravno uči: »U njemu živimo i mičemo se i jesmo.«* 
Kako divno bi bilo za svakoga od nas i za čitavo ljudsko društvo, 
kad bi ta istina sve duboko prožimala; kad bi se svi ravnali prema 
pozivima, što nam ih Isus tako ljubazno upravlja: »Ne brinite se 
tjeskobno govoreći: što ćemo jesti ili što ćemo piti ili u što ćemo 
se obući? Jer sve ovo neznabošci traže. Ta Otac vaš nebeski zna 
da vam sve ovo treba.«* Dakako te će pozive razumjeti samo oni, 
koji se nalaze prema Ocu nebeskome u snošaju dobre, zahvalne i 
poslušne djece. Tko Boga ostavlja, kako ostavi rasipni sin oca svoga 
na zemlji, i proživljuje svoje dane bez njega i daleko od njegove 
očinske kuće,* taj se ne nalazi u najboljim rukama. Po svojoj 
krivnji! Nažalost takovih ima danas vrlo mnogo; vrlo mnogo onih, 
koji se poput rasipnog sina ne samo nalaze daleko od Oca, nego se 
njemu i sasma iznevjerili, što se o rasipnom sinu ne može reći. 


Ostavivši Oca nebeskoga polažu umišljeno i oholo sve svoje 
pouzdanje u sebe i u vlastite ruke; cilj svoga života traže u uživanju 
na zemlji i tako postaje čovjek neprijatelj čovjeku, bez smisla za 
njegovo dostojanstvo i njegova prava i bez sućuti za njegovu 
bijedu. Kad prožimlje pak taj duh ne samo pojedince, nego i čitave 
staleže, čitave narode i države, onda nužno slijedi, da svaki traži 
samo sebe; pravica ne vlada više, nego samo sila jačega, kako 
to danas posvuda zapažamo. To vodi k propasti; uništavaju se 
životi, uništavaju se djela milijunske i milijardne vrjednosti, 
čitavi narodi lišavaju se slobode i s njima se postupa kao s rob- 
ljem... a ta igra bezdušnog krutog nasilja opetovat će se sve 
dotle, dok se svijet ne povrati poput rasipnog sina u kuću nebeskog 
Oca, gdje vlada pravda, ljubav, sloboda i obilje. Čuvajmo vjeru u 
Boga, Oca našega nebeskoga! Samo ona postavlja život naš na tlo 
istine i svijetla. Tko se toj vjeri otuđuje, tko ju ostavlja, taj ne zna 
više, kako treba ispravno živjeti i raditi. On luta i surađuje u 
struji, koja prkosi Bogu i istini, pa je upravo radi toga uvijek 
slična bujici, koja samo potkapa i uništava. 

Od presudne je važnosti za pojedince i za narode duboka 
svijest, da upravlja njihovim životom Bog, Otac nebeski, i da je 
za njih jedina sreća ako ih njihov život postavlja u ruke njegove. 


PROVIDNOST BOŽJA 


Kršćanska filozofija i vjera nas uče, da se Bog na najsavr- 
šeniji način brine za sve svoje stvorove u svijetu, za sve pojave, 
uopće za sve što se događa i zbiva u njemu. Tu brigu nazivljemo 
Božjom Providnošću. Veličini i djelatnosti Božje Providnosti ne 
možemo se nikada dosta načuditi. Kako velik, za našu maštu upravo 
neizmjerno velik je već sam prostor, u kojem on upravlja bez- 
brojnim svjetovima i suncima. Ono što naše oko gleda na našem 
noćnom nebu, predstavlja samo najmanji dio od njih, te je kao 
šačica pjeska na nepreglednom morskom žalu; do ostalog bogat- 
stva dopiru naše oči samo pomoću ogromnih dalekozora i foto- 
grafskih ploča. Tih zvijezda i sunaca ima na milijune i milijarde. 
Sve to je stvorio Bog. Ali nitko ne zna, gdje su konačne granice 
njegova djela. Kako neizmjerno veliko je djelo, što je izašlo iz 
Božjih ruku! A kada? U početku je stvorio Bog nebo i zemlju — 
veli Sv. Duh u sv. Pismu, Nitko ne zna, kada je bio taj početak. 
Tada je stvorio Bog samo tvar, u nju položio zakon teže ili privla- 
čivosti i mnoštvo drugih zakona i stavio je u gibanje. I svemir se 
n razvijati, Konačno došlo je i do zemlje. Lijepo nam sve to 
hod poj Tada reče Bog: »Neka pusti zemlja iz sebe travu, 
. si š Šeki i bi tako.« I opet: »Neka budu svijetlila na 
* ti om, i bi tako.« I opet; »Neka provrve životinje vodom 

ptice nad zemljom; neka zemlja izvede stoku i puzave životinje 1 

zvijeri zemaljske. I bi tako.« A kad je bilo sve to gotovo, stvori 
Bog čovjeka na sliku i priliku svoju, muško i žensko stvori ih. I 
vidje Bog sve, što je načinio i sve bješe vrlo 
dobro. 

»Sve bješe vrlo dobro« — Duh Sveti u sv. Pismu to 
izričito ističe. Čitavo stvorenje odgovaralo je dakle savršeno i u 
tančine zamislima Boga Stvoritelja. Sve, do zadnjega atoma, prošlo 
je putevima, što ih je njegova mudrost bila odredila. Sve neka bi 
očitovalo njegovo sveznanje, njegovu svemogućnost, njegovu mu- 
drost, njegovu dobrotu, njegovo božansko veličanstvo, sve neka bi 
pjevalo slavu njemu, neizmjerno savršenom Stvoritelju: 


»Hvalite ga, sunce i mjeseče, hvalite ga sve zvijezde i svijetla, 

Jer on reče i postadoše, zapovjedi i stvoriše se, 

Dade im zakon, koji ne prolazi. 

Hvalite Gospodina sa zemlje, nemani i sve bezdane 

Ognju, grade, sniježe, lede, vjetrovi olujni, koji izvršujete riječ njegovu, 

Gore i svi humovi, rodna drveta i svi cedri, 

Zvijeri i sva stoko, zmije i ptice krilate!“5 

Svi ti stvorovi, živi i neživi, izvršuju riječ njegovu, zakone 
koji ne prolaze. Na sve pa i najmanje sitnice u njima proteže se 
njegova pažnja i briga i sve se zbiva, kako on određuje i predviđa. 
Među njima nalazi se čovjek, najlepše i naj- 
savršenije biće u čitavom vidljivom svemiru. 
Bog mu je stvorio tijelo i u tijelo udahnuo neumrlu dušu i postavio 
ga je gospodarom nad djelima ruku svojih," sve je na zemlji metnuo 
pod noge njegove," vlast mu je dao nad svim stvorovima na zemlji. 
Čovjek je jedini među njima, koji ima um i slobodnu volju; samo 
on može iz vidljivog svijeta upoznati nevidljivog Stvoritelja i 
hvaliti i slaviti ga radi djela, što ih je učinio, vršiti volju njegovu 
i ljubiti ga. Sve, što je Bog stvorio, stvorio je radi čovjeka i da mu 
služi kao sredstvo, kako bi njega sve više i bolje upoznavao i ljubio, 
i paralelno s time kako bi svoje gospodstvo nad stvorovima zemlje 
usavršio. Ali je Bog čovjeku dao još neizmjerno više. Učini ga, kad 
ga stvori, besmrtnim ne samo dušom nego i po tijelu; dušu mu 
iskiti posvetnom milosti — zrakama svog vlastitog života, i time 
ga podignu na dostojanstvo posinka svoga; u njemu vlada savršena 
skladnost i svijetlo velikog znanja; sve na zemlji bijaše mu poslušno, 
a on sam prost od bolesti i nevolja ovoga svijeta. Evo divne Pro- 
vidnosti Božje, koja raskošno obasja odmah na početku ljudski 
život na zemlji. Nažalost nije ostalo kod toga. Čovjek se odbi od 
Boga i pogazi njegovu zapovijed, premda je znao, što ga čeka. I 
tako je došla u čovjeka smrt: smrt u dušu njegovu, jer ju je grijeh 
lišio života s Bogom i bacio u tmine uma i volje; smrt u tijelo 
njegovo, jer je postao život njegov na zemlji samo putovanje ka 
grobu. Po grijehu postao je čovjek najbijednije 
biće na zemlji. 

Bog se čovjeku u njegovoj bijedi smilovao, jer »On hoće, da 
se svi ljudi spasu«." Evo, koliko Bog cijeni čovjeka i dušu njegovu! 

»Sina svoga jedinorođenoga posla Bog na svijet, da živimo po 
njemu. On je ljubio nas; ne da smo mi ljubili Boga, poslao je Sina 
svojega kao pomirenje za grijehe naše.«*" 

I Isus Krist, utjelovljeni Sin Božji, objavi nam sve istine i 
zapovjedi, potrebne za naše spasenje; ustanovi svete Sakramente 
i ostavi nam sama sebe u Presv. Euharistiji;j dade nam Crkvu 
Katoličku, ukratko pribavi nam sve, da bi čovjek mogao živjeti 
životom djece Božje, kako to odgovara onim zamislima, što ih Bog 
od početka namijeni čovjeku. To je briga Božja za ljudski rod. 
Međutim ta briga ne proteže se samo na ljudski rod kao cijelinu, 
nego s istom. jakošću i na svakoga pojedinoga čovjeka. Riječi, što 
ih je čuo prorok Jeremija od Boga: »Ljubim TE od vijeka, 
stoga smilovah ti se i prigrlih te«'! i što ih sv. Pavao govori u 
Novom Zavjetu: »Živim u vjeri Sina Božjega koji me je ljubio i 
predao sebe ZA MENE«,? vrijede za svakoga čovjeka, 
koji je živio ili koji će živjeti na zemlji; vrijede i za tebe. I tebe 
ljubi Bog od vijeka i za tebe predao se Sin Božji! Na svakoga 
čovjeka proteže se ljubav i skrb božanskog dobrog pastira, koji 
pozna svaku svoju ovcu te je vodi na najbolju pašu i pazi da ne 
zaluta, i ako zaluta, traži je da se opet k stadu povrati. To je 
providnost, s kojom Bog bdije nad svakim čovjekom od početka 
njegova života pa sve do smrti! 

Nije to za Boga nikakva poteškoća. On je svuda prisutan, on 
sve vidi i sve zna. On je stvoritelj svega, te je sasma prirodno, da 
pozna svoje djelo. do dna, čitavo njegovo ustrojstvo, svaki atom, 
sva svojstva njihova, sve sile i sve zakone, jer sve je to njegova 
zamisao. Ništa, upravo ništa ne može se desiti bez njegova znanja 
i bez njegove volje dot. bez njegova dopuštenja. Sve treba da 
savršeno služi njegovoj proslavi, jer djelo Božje mora odrazivati, 
a drugačije niti biti ne može, Božju svemogućnost, Božju mudrost, 
Božju pravednost, Božju ljepotu, Božju dobrotu. Bogu doduše ne 
treba ni stvorova, da ga hvale i slave, ni vanjske proslave, jer On 
je već sam u sebi neizmjerno savršen, ali je čovjeku sve to 
potrebno; čovjek žudi za srećom, a sreća njegova jedina 
i najveća sastoji se u spoznaji Boga i u sje- 
dinjenju s njime. Sjedinjenje s Bogom naj- 
veća je proslava Božja, jer ono uključuje na temelju 
spoznaje Boga potpunu odanost Bogu, potpuno priznavanje nje- 
gova Veličanstva i potpuno prihvaćanje njegove volje, potpunu 
neograničenu predaju vlastite ličnosti Bogu. Bezbroj ima stepena 
sjedinjenja s Bogom, od presvete duše Isusa Krista, od prečiste duše 
BI. Djevice Marije i dalje do duše netom preminulog novorođenog 
krštenog dijeteta. K toj proslavi Boga, k tome sjedi 
njenju s Bogom vodi Božja Providnost svakoga 
čovjeka. Ne će svi stići do njega, jer ga nažalost mnogi odbijaju. 
Svaki čovjek bi mogao navesti zgoda iz svoga života iz kojih se 
očito razabire kako Bog nad njim bdije. Koliko bi mogao o tome 
kazati sv. Petar, koliko sv. Pavao, koliko Marija Magdalena, ko- 

liko oba razbojnika na križu, koliko sam Juda Iškarijot koji je 
Isusa izdao, ili Herod koji nije htio da se s mudracima Isusu u 
Betlehemu pokloni nego je dao nevinu djecu pogubiti, te kasnije 
onaj drugi Herod, koji je dao radi hira jedne plesačice svetom 
Ivanu Krstitelju glavu odsjeći, Isusa samoga pak izvrgnuo je ruglu, 
kad su ga u njegovoj muci od Pilata k njemu doveli. Mnogi ne će 
da služe proslavi Božjoj na zemlji jer u svojoj slobodi ne će da 
Priznavaju njegovo gospodstvo, ali služit će njegovoj proslavi 
poslije smrti svoje, kad budu morali trpjeti ono, što im bude 
njegova pravednost odredila, te će te odluke pravednosti Božje 
Prihvatiti i vječno kao pravedne priznavati. 


Božja Providnost upravlja neprestano životom svakoga ne 
samo na putu k vječnoj sreći u raju, nego i u svakidašnjim sitni- 
cama; ne samo životom pravednika nego i griješnika, koji Boga 
od sebe odbijaju; ne samo neznabožaca i pogana nego i onih, koji 
ga mrze i progone. Radi toga pred Bogom nema slučaja. »Slučaj 
je htio«... »posve slučajno« — to govorimo mi, kad se nešto desi 
što nijesmo ni namjeravali niti smo očekivali. Kod Boga odgovara 
sve ono, što je za nas »slučaj«, točnom programu u provađanju 
velikih nacrta, što ih imade sa životom pojedinaca, obitelji, naroda 
i država. To isto treba kazati i za svaku životinju, za svaku biljku, 
za svaki kamen i kamenčić, za svaki atom. »Bog se brine jednako 
za sve« veli sv. Duh"? i sv. Pavao ističe: »Sve je od njega i po 
njemu i u njemu«,!* to će reći: Bog je sve stvorio, Bog sve uzdr- 
žava, sve služi Bogu i njegovoj proslavi! Međutim govori se redo- 
vito o Providnosti Božjoj, kad se misli na brigu, koju ima Bog za 
razumna bića, za čovjeka i njegove ustanove. 


Divno zasvjedočuje sve to sam Isus Krist, kad nas upozorava: 
»Ne brinite se tjeskobno za život svoj, što ćete jesti i što ćete piti, 
ni za tijelo svoje, u što ćete se obući. Nije li život više od hrane 
i tijelo od odijela? Pogledajte na ptice nebeske, kako niti siju niti 
žanju niti sabiraju u žitnice, pa ih Otac vaš nebeski hrani. Niste 
li vi mnogo vrijedniji od njih? I za odijelo što se tjeskobno bri- 
nete? Pogledajte ljiljane u polju, kako rastu, ne trude se niti 
predu; a kažem vam, da se nije ni Salamon u svoj slavi svojoj 
obukao kao jedan od njih. A ako poljsku travu, koja danas jest, 
a sutra se u peć baca, Bog tako odijeva kako ne će više vas, malo- 
vjerni? T4 Otac nebeski zna da vam sve ovo treba! Ne prodaju li 
se dva vrapca za novčić? pa nijedan od njih ne će pasti na zemlju 
bez Oca vašega. A vama je i sva kosa na glavi izbrojena. Ne bojte 
se dakle! Vi ste daleko vrijedniji od mnogo vrabaca.«t5 


Eto tako gleda Bog na nas. Međutim ima ljudi, koji toga ne 
shvaćaju te se čak rugaju iz očinske ljubavi, koju odaju riječi 
našega Spasitelja. Ali oni očituju samo svoje neznanje i potpuno 
nerazumijevanje snošaja, u kojem treba da se prema Bogu nalaze 
i sami, e bi na sebi iskusili svu istinu i svu dobrotu božanskih 
riječi našega Spasitelja. O tome neka govori slijedeći odsjek. 


ČOVJEK PREMA BOŽJOJ PROVIDNOSTI 


Mogao bi tko prigovoriti, da je najbolje, ako ostavimo Bogu 
da radi s nama kako On hoće; najbolje, da čekamo, što će nam On 
dati, da se nasitimo i da se obučemo, kad već naprijed znade za 
sve jer je sveznajući, te se ništa ne zbiva bez njegove volje. Ali 
vrlo pogrešno bi mislio tko bi tako sudio o Bogu i o čovjeku. Ne 
smije se naime zaboraviti, da je Bog svako od bezbrojnih bića, 
živih i neživih, što ih je stvorio, ujedno i opremio posebnim silama 
i svojstvima, da mogu služiti ciljevima dot. postizavati svrhe svoga 
bivanja i života. Druge sile i druga svojstva ima željezo, druga 
olovo, druga zlato, druga sol, druga sumpor, druga voda, druga 
zrak itd.; druge sile i druga svojstva ima sunce, druga mjesec; 
druga vrućina, druga zima, druga svijetlo, druga tama, druga 
elektrika, druga privlačivost itd.; druge sile i druga svojstva ima 
hrast, opet druga pšenica, druga karanfil i ruža, druga rožmarin 
itd.; druga ima vol, druga pas, druga ribe u vodi, druga ptice u 
zraku, druga pčele, druga komarci itd. Neizmjerno mnogo je tih 
bića i svako radi prema svojim posebnim silama i svojstvima, da 
očituju svako posebice i sva zajedno svemogućnost i mudrost Stvo- 
riteljevu te ga time slave i hvale. Bog ih pozna u tančine i u tančine 
znade svu njihovu prošlost i svu njihovu budućnost, jer pozna u 
tančine i zakone, koje im je postavio i prema kojima se razvijaju, 
dotično kreću i živu. 

Slično je i kod čovjeka. Ali s velikom bitnom razlikom od 
svih ostalih živih i neživih bića. Glavna sila čovjekova nije u svoj- 
stvima, koja zapažamo kod neživih bića, niti u nagonima, prema 
kojima se vladaju životinje, nego u razumu i slobodnoj volji. Po 
razumu i slobodnoj volji čovjek neizmjerno nadvisuje sva druga 
bića na zemlji; po razumu i slobodnoj volji njima je gospodar; po 
razumu i slobodnoj volji diže se iznad svih drugih bića na visine 
kulture, znanja i umjetnosti; po razumu i slobodnoj volji upoznaje 
nad sobom, što druga bića na zemlji ne mogu, i Boga kao Gospo- 
dara svoga, upoznaje dužnosti, što ih ima prema njemu, upoznaje 
i način života, po kome je on u skladu s Bogom i njegovim 
zapovijedima. 

Bog gleda na čovjeka, kako radi po pameti i po volji svojoj; 
gleda ga kako se slobodno odlučuje, da radi pametno ili 
bezumno, da vrši svoje dužnosti ili da ih propušta, da se drži 
njegovih zakona ili da ih gazi, ukratko Bog pozna život svakoga 
dem od rođenja do smrti, ne kako je čovjeku već unaprijed 
era Z tok njegova života On sam, nego pozna ga i gleda na nj, 
rav podu čovjek prema svojem slobodnom odlučivanju pri- 
ali nitko ne a poke proricao, da će ga Juda Iškarijotski izdati; 
fana do vo ed a da je Juda morao_ Isusa izdati, jer Je 
il orla hebr : znao, Isus je znao i proricao, da će ga Petar 
zatajiti, jer : ; ali nitko ne će kazati, da je Petar morao Isusa 

» JET Je “sus već naprijed za to znao. Bog je znao, da će se 

Augustin obratiti, ali je znao i to, da će to obraćenje majka njegova 
sv. Monika od njega isprositi, te je radi toga sve tako udesio, da 
je doista došlo do obraćenja, premda nije Augustina nitko na to 
prisilio. Isus je znao, što će se s desnim i lijevim razbojnikom dogo- 
diti. Obojica su bili u njegovoj neposrednoj blizini, obojica su čuli 
kako se moli za svoje neprijatelje, obojica gledali njegovu strplji- 
vost i blagost — ali samo jedan se Isusu preporučio, dok se drugi 
od Isusa odvratio te se tako upropastio. Mi ih vidimo, kako rade 
u punoj slobodi, jedan da se s Isusom za uvijek sjedini, drugi da 
se za uvijek od njega odijeli. Strašna je ta sloboda; ali 
postoji. Postoji usvakom čovjeku, postoji u tebi 
i meni. Bog gleda na nas kaošto gledamo mi na desnoga i 
lijevoga razbojnika; gleda i zna tko će doći u nebo a tko u pakao, 
ali gleda i zna, da će se svaki slobodno za jedno ili drugo odlučiti. 
Kad netko Isusa zapita, što treba da čini, da ima život vječni, 
odgovori mu Isus: »Ako hoćeš da uđeš u život drži zapovijedi.«'* 
Dakle: ako hoćeš; to od tebe ovisi; slobodno ti je 
držati zapovijedi i tako ući u sveti raj, ali ti je također slobodno 
zapovijedi ne držati, i tako se strovaliti u pakao! 

Zašto se sve to navodi? To se navodi radi toga, da možemo 
ispravno Isusove riječi razumjeti: »Ne brinite se tjeskobno za 
život svoj, što ćete jesti i što ćete piti... Ta Otac nebeski zna da 
vam sve ovo treba!« Zna vrlo dobro i bolje nego mi sami, da nam 
sve to treba. Stoga je uvijek spreman da nas pomogne, ali dakako 
nakon što smo mi sami po svojoj dužnosti i po svojoj mogućnosti 
i po svojoj pameti sve učinili, da nam bude Bog sklon, i uz to da 
pošteno zaradimo, što nam je za život potrebno. Tko ne će da ima 
Boga za Oca svoga, jer ga psuje i huli, jer njegove zapovijedi krši 
i teško griješi; tko u bračnom životu gazi volju Božju, tko ne će 
da djecu po volji Sv. Crkve odgaja; tko nosi nakon svršene sedmice 
svoju zaradu u krčme da ju ondje potroši i zapije, a propušta da 
ju uruči ženi za djecu i obitelj, kako može samo pomisliti, da će 
mu Bog pomoći? Slobodno se odvraća od Boga, slobodno od poziva 
savjesti svoje; nitko ga ne sili, da mora baš takav biti — međutim 
Bog za sve to zna, pa znaito, što i dijete razumije, da ljudi koji 
tako rade, neće da traže pomoć od njega te je prirodno da te 
pomoći i nema. Božji je poziv: »Tražite najprije kraljevstvo Božje i 
pravednost njegovu i sve će se vam ovo dodati.«7" Tko radi 
prema tom pozivu uvijek ono što je pravo i 
Bogu drago, bit će uvijek i od Boga zaštićen. 
»Bio sam mlad« — čitamo u sv. Pismu — »i sada sam star, ali 
nijesam nikada susreo pravednika da je napušten, niti djecu nje- 
govu da prosjače«.' Zašto? Pravednik čini uvijek, što je pravo i 
Bogu drago; on je radin, on je milosrdan, on je vjeran prema Bogu 
te je radi toga uvijek i od Boga zaštićen, Zato određuje i sam 
sv. Pavao: »Tko ne će da radi, neka i ne jede.«!? 

Iz svega možemo zaključiti, da Bog polaže sudbinu našega 
života u naše ruke, i da on na tu sudbinu tako gleda, kako ju mi 

izgrađujemo. Evo kako ta sudbina ovisi o nama. Upravo smo čuli 
Isusove riječi: »Ako hoćeš da uđeš u život drži zapovijedil« Od 
tebe ona ovisi! Bog znade dakako već unaprijed, da li ćeš 
doći u raj ili u pakao. Sudbina jeu tvojim rukama. O 
dao Bog, da gleda svakoga od nas, kako vrši njegove zapovijedi; 
jer to je put koji vodi u život, put prijateljstva s Bogom i njegove 
blagonaklone Providnosti nad nama! 

Ponovno i na drug način naglasuje Bog, da je sudbina u 
tvojim rukama. »Molite i dat će vam se; tražite i naći ćete; kucajte 
i otvorit će vam se«,* govorio je Isus i svoje riječi potkrijepio još 
ovima: »Zaista, zaista vam kažem, ako što zamolite od Oca u moje 
ime, dat će vam.«** To su velika upravo sudbonosna obećanja. 
Moliti može bezuvjetno svaki. Bio zdrav ili bio bole- 
stan, bio mlad ili bio star, bio u poslu ili bio u odmoru, bio bogat 
ili bio siromah, bio na putu ili bio kod kuće, bio griješnik ili bio 
pravedan — svaki može moliti i posvuda se može moliti. »U moje 
ime« — veli Isus, treba se moliti. I to može svaki, u ime 
Isusovo, to će reći, da molimo prema nakanama 
što ih ima lsus snama, da molimo sjedinjeni s njegovim 
molitvama, sjedinjeni s njime, koji se u svetoj Misi svaki trenutax 
Bogu prikazuje i za nas na ovom ili onom mjestu na zemlji. U 
pobožnoj, poniznoj, ustrajnoj molitvi polučit ćemo od Boga sve, 
što nam može istinito koristiti, i zdravlje i blagoslov u radu i 
životu, i svetost — ukratko sve! Evo kako Bog polaženašu 
sudbinu u naše ruke, da bude ovakva i na zemlji 
i poslije smrti, kako je svaki od nas izgrađuje. 

Još nije dosta; i na treći način ističe sam svevišnji Bog, da 
gleda na sudbinu tvoju, kako ju ti sam određuješ. On govori: 
»Blaženi milosrdni, jer će oni milosrđe postići«;* govori ponovno: 
»Ne sudite i ne će vam se suditi; ne osuđujte i ne ćete biti osuđeni; 
opraštajte i bit će vam oprošteno. Dajte i dat će vam se, mjeru 
dobru, nabijenu, stresenu preobilatu dat će u naručje vaše, jer 
kakvom mjerom mjerite onakvom će se vama odmjeriti.«** Divne 
riječi Božje! Mi vidimo iz njih, da djeluje milosrđe na Bogu upravo 
čudnovato, gotovo čarobnjački. On će oprostiti čovjeku, koji 
oprašta; ne će mu suditi, pa makar bio pun grijeha i zločina, ako 
nije osuđivao; s mjerom nabijenom i stresenom vraćat će onomu, 
rad . Prica davao, »Hodite blagoslovljeni Oca moga i na- 
> m; raljevstvo, koje vam je pripravljeno od postanka svijeta.« 
Z njih: nv milosrdnima na sudnji dan i njegov sud će glasiti 
Minanite =: a vam kažem, što ste god učinili jednome od moje 

e, meni ste učinili.“ O kako će moćnog saveznika 


imati svaki čovjek pa i gri skriti ' E sgđu. AG 
je bio u životu sMosrai . ik na sudu Božjem u milos 


' Međutim o tebi ovisi, 
ili ne, da li bližnjega sudiš 
već na zemlji, 
sima, prema 


da li si milosrdan ili ne, da li opraštaš 
ili ne. Ti sam sudiš dakle sebi 
ako si bez duše prema siroma 
radnicima, prema  bolesnicim& 

prema djeci rođenojinerođenoj. »Bez milosrđa će se 
suditi svima«, proglasuje Duh Sveti po sv. Jakovu, »koji ne čine 
milosrđe«." I sud koji će čuti od pravednog Boga na sudnji dan, 
bit će slijedeći: »Idite od mene, prokleti, u oganj vječni, koji je 
pripravljen đavlu i anđelima njegovim, jer sam ogladnio i niste 
mi dali jesti, bio sam gol i niste me obukli, bolestan i niste me 
pohodili. «2% 


Tko će se još rugati Božjoj Providnosti? Tko lakoumno igrati 
s njome? Vršenje zapovijedi Božjih, molitve, 
djela milosrđa, sve to su načini života, koji 
vode k Bogu, ali svi su u tvojim rukama. Sud- 
bina tvoje sreće je u tvojim rukama! Bog ju gleda 
u tebi, koji se slobodno odlučuješ za dobro ili zlo, premda ostaje 
vječno istinito i ono drugo, da je Bog znao za svaku stvar još 
Prije nego ju je stvorio,?7 jer: »Tko smije kazati da se nešto zbiva 
bez zapovijedi Božje?«?* »Moj Bog si ti, u tvojim je rukama moja 
sudbina.«*" Bog dakle vodi svakoga čovjeka unatoč njegovoj slobodi 
i svaki narod i sveukupno ljudsko društvo prema ciljevima, što 
ih je on odredio. Sve je na veću slavu njegovu, jer sve 
očituje neizmjernu mudrost i dobrotu i svemogućnost Božju. Ali 
je jasno, da prati Božji Promisao svojom posebnom dobrohotnošću 
one ljude, koji mu odano i vjerno služe kao Gospodaru svojemu. 
Sv. Pismo često ističe i to i divno crta tok njihova života na pr. 
»Duše pravednika počivaju u ruci Božjoj i gorčine ne će osjetiti 
u času smrti. Patili su kratko vrijeme u životu, ali nagrada zato 
bit će im velika.«* »Blagoslov Božji pratit će pravednika i njegov 
spomen ostat će u časti«;"! a onda psalam 111: 

«Blago čovjeku, koji se boji Gospodina - 

s Silno će biti na zemlji potomstvo njegovo - 

Slava i bogatstvo u domu njegovu - 

Blago čovjeku, koji je milostiv i sve svoje stvari uređuje po pravici - 

U vječnoj uspomeni bit će pravednik“ 

Da, neka bude svaki s Bogom kao dijete u majčinim rukama, 
onda je s čovjekom i Bog, i vazda se zbiva ono što pjevamo: U tebe 
se Gospodine ufam, ne ću biti postiđen do vijeka! 


ZAŠTO JE U SVIJETU TOLIKO ZLA? 


U našim rukama nalazi se naša sudbina, tako smo čuli, jer 
smo slobodni, da se odlučimo za dobro ili za zlo. Međutim 
čovjek je u svojoj slobodi vrlo slab. Odijeljen od 
pomoći Božje mora svaki uvijek priznavati, što mu sv. Pavao 
stavlja u usta: »Ne činim ono što hoću nego na što mrzim ono 
činim.« — »Htjeti imam u sebi ali izvršiti dobro ne nalazim, Jer 
dobro što hoću ne činim nego zlo, što ne ću ono činim.«** Ali mi 
nijesmo odijeljeni od pomoći Božje; pomoć Božja nam je uvijek 

na raspolaganju i o nama ovisi, da li ćemo se s njom poslužiti ili 
ne, jer Isus reče: »Sve što ištete u molitvi, vjerujte, da ćete pri- 
miti, i bit će vam.«*" Radi toga ne može se nitko ispričavati radi 
zla i radi grijeha što ga učini, ili radi opačine ili zle navike kojoj 
je predan, jer da nije mogao ili da ne može drugačije. »Sve 
mogu u njemu, koji me krijepi« govori mu sv. Pa- 
vao.* »Bdijte i molite se« pozivlje nas Isus.#* To treba da nam 
bude pravilom u životu i pomoć Božja vodit će nas do pobjede. 
»Jer sve, što je rođeno od Boga pobjeđuje svijet i ovo je pobjeda 
koja pobjedi svijet: vjera naša!« i 

Ali ipak, prigovara se, kako može Bog tolika zla, toliko boli, 
toliko gorkih suza, toliko strašnih nevolja, bolesti, glad, rat, nasilje, 
okrutnost mirno gledati! Kako može dopuštati toliko grijeha, zlo- 
čina, pokvarenosti, propalosti, toliko korupcije, toliko izrabljivanja 
nemoćnih, sirotinje, siromaha, radništva! 

Takova i slična pitanja bi mogao postavljati čovjek, koji ne 
vjeruje u Boga, ali ne čovjek kršćanin. Nije bila nakana 
Božja, da dođe zlo na svijet. Bog postavi čovjeka u raj 
gdje mu je bio život određen bez boli i bez smrti. To je bila Božja 
nakana. Sve zlo skrivio je čovjek sa svojim 
grijehom; radi grijeha, za koji se on slobodno 
odlučio, zapao je u smrt i u sve one pojave, 
koje mogu ljudski život dovesti u grob. Pa onda 
zašto prvi čovjek nije trpio za svoj grijeh on sam; zašto moraju 
trpjeti svi ljudi? I na to nam odgovara kršćanska vjera: Adam je 
bio od Boga postavljen u raj kao praotac i kao zastupnik sveukup- 
nog ljudskog roda, da u ime svih pokoljenja Bogu iskaže dužnu 
poslušnost ili da mu tu poslušnost otkaže. Na žalost on ju je otkazao, 
i tako trpe radi njegova grijeha on i sva njegova pokoljenja. Zar 
se nije skrušio već on sam u kajanju i boli — ali prekasno — kad 
je bio potjeran iz raja zemaljskoga, ili kad mu je sin Kain ubio 
dobroga Abela? 

More boli i more zla razlijeva se od tada na savkoliki ljudski 
rod. Unatoč tome bilo bi to more mnogo mnogo manje, kad bi se 
ljudi držali pete zapovijedi Božje, kad bi u šestoj savjesno vršili 
volju Božju, kad bi u sedmoj radili onako, kako Bog zapovijeda 
itd. itd. Ostala bi doduše smrt i njezina gorčina, ali i nju bi blažilo 
vršenje zapovijedi: »Ljubi bližnjega svoga kao samoga sebe.«7 Sve 
to je svakome jasno. Pa zar ne poznaš obitelji koju je otac une- 
srećio radi pijanstva, a sam se odlučio za grijeh; jer dok je bio 
mlad, nije znao za piće! Zar ne poznaš čovjeka koga je unesrećila 
rasipnost, kojoj se on svojevoljno predao te mu donijela bolest ili 
bijedu dok nije od nje umro! Ili drugoga, koji je propao radi ne- 
umjerenosti, ili trećega, koji nije htio, da Boga sluša u šestoj 
zapovijedi, te si radi bludnosti uništio zadovoljnu budućnost, zdrav- 
lje svoje i zdravlje drugih? Koliko zla pouzrokuju zli jezici, ogova- 
ranje, klevetanje, ocrnjivanje i nenavist! A moglo bi sve to lijepo 
izostati, kad bi ljudi radili kako Bog zapovijeda: »Ljubi bližnjega 

svoga kao samoga sebel« Ne mojmo, ne mojmo nikada Boga kriviti 
za zla i nevolje za koje je očito, da ih je čovjek skrivio; nego 
skrušeno priznajmo i govorimo: »Moj grijeh, moj grijeh, moj pre- 
veliki grijeh!« Ali premda ne bi se moglo kazati, da je čovjek sam 
lično skrivio ovo zlo i ove svoje nevolje, ipak treba priznati, da 
je bio prečesto povodom sam, što su ga zadesila. Ako psuješ i huliš 
na Boga, zar misliš, da će taj strašni grijeh ostati bez posljedica? 
U Starom Zavjetu bio je svaki, koji je samo jedamput hulio na 
Boga, osuđen na smrt kamenovanjem! Tko psuje Boga, Bl. Djevicu 
Mariju i vjerske svetinje, kako može očekivati, da će ga Bog u 
životu, zdravlju i radu, u obitelji i djeci blagosloviti? Stoga neka 
sebi pripiše, ako padaju nevolje na nj. Tko na dane Gospodnje 
ne će da dade Bogu dužno štovanje kako to Crkva nalaže, zar se 
može nadati, da će Bog biti s njime? Bog pazi ljubomorno na 
svetkovanje svoga dana, i ljuto će osjetiti pravdu Božju na sebi 
tko te dane lakoumno oskvrnjuje! Da, grijehi opet grijeh, 
i s grijehom čovjek sam, najveći i glavni su 
izvor svih nevolja na svijetu. Stoga bi morale čovjeka 
upravo nevolje poticati, da savjest ispita i skrušeno prizna: Ja sam 
kriv! Moja je dužnost, da nevolje strpljivo snosim i s njima Bogu 
zadovoljštinu prikažem za njemu nanesene uvrede. To bi morao 
biti zaključak i taj zaključak dao bi mu utjehu i jakost. Gdje 
pak nema prave vjere u Boga, ne će dakako 
biti ni utjehe nego sve gore i gore. 

Ali ima i nevolja, za koje nema baš nikakove krivnje u poje- 
dinom čovjeku. Što su na pr. skrivila nevina djeca, koju Herod 
poubija. Što skrivi sv. Ivan Krstitelj, da njemu nevinu Herodov 
nasljednik glavu odrubi? Što sv. Stjepan, da je bio kamenovan? 
Što Makabejska braća i njihova majka, da ih kralj Antioh osudi 
na smrt u najokrutnijim mukama? Odgovor na slična pitanja daje 
nam Isus. Pitali su ga učenici, kad je došao slijepac od rođenja k 
njemu tražeći ga pomoći: »Učitelju! Tko je sagriješio ovaj ili 
njegov roditelji, da se rodio slijep?« Isus odgovori: »Ni on nije 
sagriješio, ni njegovi roditelji; nego da se objave djela 
Božja na njemu Evo to je razlog, da trpe 
mnogo i nevini. Ali oni trpe uzdajući se u 
pomoć Božju, trpe strpljivo i . ustrajno, trpe 
junački, trpe do konca. Tako je trpio pobožni Job, tako 
je trpio Tobija, tako Josip Egipatski, tako Eleazar, tako Makabejska 
braća, tako sv. Ivan Krstitelj, tako bezbrojni mučenici i bezbroj 
drugih i njihove muke bile su na slavu Božju, jer su ih podnosili 
strpljivo, puni pouzdanja u Božju dobrotu i pravednost. Lijepo to 
razlaže sv. Pavao: »U svemu trpimo nevolje, ali se ne prepadamo; 
zbunjeni smo, ali ne gubimo nade. Progone nas, ali nismo ostav- 
ljeni; obaraju nas, ali ne propadamo. Uvijek nosimoamoi 
tamo smrt Isusovu u tijelu, da se i život Isu. 
sov na našem tijelu očituje« * 

Vrlo je važno, što nam sv. Pavao kaže. Život Isusov 
treba da se na našem tijelu očituje. Taj život jedna 
je sama veličanstvena nevina žrtva, u najvećim mukama sa 
smrću na križu Bogu prikazana za spasenje svijeta. Isusove muke 
i njegova žrtva na križu dale su Bogu neizmjernu počast te potpunu 
i preobilnu zadovoljštinu za grijehe svih ljudi na svijetu. Međutim 
postao je Isus po svojim mukama kao čokot, a mi loze na tom 
čokotu, koje dijele u svojem razvijanju istu sudbinu s njime. On 
je postao glava tijelu, koje sačinjavamo mi, te je prirodno, da se 
čitavo tijelo u svojem razvijanju prilagođuje glavi. Radi toga Isus 
i govori: »Tko hoće da ide za mnom neka se odreče sebe i uzme 
križ svoj svaki dan i ide za mnom.«* On hoće da bude na čelu onih 
koji trpe, jer: »Ako su mene progonili, i vas će progoniti.«*! »Svi 
naime, koji pobožno hoće da žive u Kristu Isusu, trpjet će pro- 
gonstvo.«!? 

To nas mora tješiti. Sada vidimo zašto trpe i pravednici i 
nevini. Oni trpe jer su združeni s Isusomi na- 
stavljaju njegov život na zemlji. Oni trpe, da mogu 
s Isusom svoje muke i nevolje Bogu prikazati za spasenje duša; 
oni trpe, da mogu Isusa nasljedovati i njemu postajati sve sličniji. 
Divno značenje imaju nevolje i boli i muke u 
životu pravednika. Nije prema tome nikakvo čudo, što 
svete duše od trpljenja ne samo ne zaziru, nego da ga rado primaju 
i podnose, dapače za njim žude te si svojevoljno nalažu pokornička 
djela i svojevoljno se žrtvuju za širenje Isusova kraljevstva u svi- 
jetu. Tisuće i tisuće svetih duša iz redova biskupa, svećenika, re- 
dovnika i redovnica pa  svjetovnjaka umrlo je radi Isusa muče- 
ničkom smrću za vrijeme komunističke revolucije u Španjolskoj. 
Ni jedan nije otpao. Sam dragi Bog znade, kolike milosti su nji- 
hove muke zalutalim dušama od Boga isprosile. Molitva sv. Stje- 
pana prvomučenika isprosila je od Boga obraćenje sv. Pavla, a 

preko sv. Pavla bezbrojnim drugim dušama, među kojima je 
sv. Pavao djelovao. Evo tako mogu pravednici, za koje u svijetu 
nitko ne zna, po svojim patnjama širiti kraljevstvo Božje u svijetu; 
mogu postići, da Bog čitavim narodima pomogne; mogu polučiti, 
da padaju ministri, vođe, vladari, jer ne odgovaraju više naka- 
nama Božjim. Tko ne bi htio, da ne djeluje na život ovoga ili onoga 
čovjeka, kako je to učinila sv. Monika za život svoga sina Augu- 
stina, ili na život jedne obitelji, jednog zavoda, grada, naroda, 
jedne biskupije! Na sudnji dan otkrit će se taj način djelovanja 
pred čitavim ljudskim rodom i tada će se mnogi i mnogi diviti 
djelima, što su ih provele patnje ove ili one svete duše, za koju 
u svijetu nitko nije znao, dok je živjela, ali ih je ta duša radosno 
prihvaćala iz Božjih ruku i sjedinjena s Isusom osobito u sv. Misi 
Bogu prikazivala za ovu ili onu veliku nakanu. Majko, ti se tužiš 
na nevolje, koje te neprestano prate! »Da ti znaš dar Božji!« Zar 
hi djece svoje? Zabrinuta si radi sina, radi kćeri, radi muža. 

juči se Isusu; on pozivlje i tebe: »Dođite k meni svi, koji ste 

umorni i opterećeni i ja ću vas okrijepiti«,“ i svoje nevolje združi 
s njegovom žrtvom u sv. Misi, i nevolje bit će ti izvorom blago- 
slova za obitelj, za muža, za djecu, za tebe samu. I tako neka radi 
svaki od nas! Naučimo se gledati na nevolje, kako 
Isusgledananjih! »Zar nije li trebalo, da Krist trpi i tako 
uđe u slavu svoju?« rekao je učenicima, koji Isusovih muka još 
nijesu razumijeli niti još shvatili njegove nauke: »Blaženi koji su 
progonjeni radi pravednosti . . .4% 

Kako velika i sveta stvar su nevolje, ako ih u svijetlu Kri- 
stove nauke primamo, podnosimo i Bogu s Isusom prikazujemo! 


KRŠĆANSKI OPTIMIZAM 


U svijetlu iste Kristove nauke gledamo sve drugačije na svijet, 
nego ljudi, koji zaziru od nje te život promatraju bez veze s 
Bogom. Katolička Crkva nas uči — a što nas ona uči, istina je 
neoboriva — da je nad nama Bog, koji je sama ljubav i dobrota, 
koji se očinski brine za sve svoje stvorove, osobito pak za svoj 
najsavršeniji stvor na zemlji, za čovjeka. U njegovim smo očinskim 
rukama. Već sama ta činjenica donosi čovjeku, ako živo vjeruje u 
nju, rajsko raspoloženje na zemlji. Ima istina bezbroj nevolja oko 
njega. On im je podvrgnut. On može griješiti i pasti, ali svijest, 
da je Isus došao na svijet ne da zove na pokoru pravednike, nego 
griješnike,*" ne da duše pogubi nego da ih spasi," te uopće da 
potraži i spasi, što je izgubljeno,“ vodi ga raskajana srca odmah 
k Bogu, i mir i pouzdanje vraća se u dušu s čvrstom voljom radije 
umrijeti nego Oca nebeskoga ponovno uvrijediti. Ostale nevolje kao 
smrt, bolesti, nesreće, fizička zla ne mogu ga uznemiriti. O aposto- 
lima čitamo: »Oni otiđoše ispred vijeća radujući se, što su 
bili smatrani dostojni, da trpesramotuzaimelsusovo.« 
Koliko je trpio sv. Pavao apostol! Čujte, kako sam to opisuje: »Više 
sam se trudio, više puta bio sam po tamnicama, preko mjere bio 
sam izbijen, mnogo puta bio sam u pogibli smrtnoj. Od Židova 
primio sam pet puta četrdeset manje jedan udarac. Tri puta bio 
sam šiban, jedamput kamenovan, tri puta sam doživio brodolom, 
noć i dan proveo sam u dubini morskoj. Bio sam u pogiblima od 
rijeka, od razbojnika, od zemljaka, od pogana, u pogiblima u gradu, 
u pustinji, u moru, od lažne braće; bio sam u trudu i muci, u 
mnogom nespavanju, u gladu i žeđi, u mnogom postu, u zimi i go- 
lotinji.«"! Tko je toliko trpio koliko on, a na koncu bio je još 
osuđen na smrt i odrubili su mu glavu. Kako se on vlada usred 
tih bezbrojnih patnja i nevolja? »Radujem se patnjama« piše Kolo- 
šanima »koje trpim za vas«," »Radujte se svagda u Gospodinu« 
pozivlje Filipljane, »opet velim, radujte sel«* A ne bi mogao tako 
pisati i pozivati, kad mu duša ne bi bila puna mira i radosti u Bogu, 
Čovjeku, koji se poput Pavla nalazi u Božjim rukama te ga ta 

vjera posvuda prati, ne može doista ništa na svijetu nauditi. Bio 
zdrav bio bolestan, bio ugledan bio klevetan i progonjen, bio 
zadovoljan bio u boli — sve prima jednako iz Božjih ruku. Dakako 
on trpi, ali u uvjerenju, da su muke sredstvo, koje služi proslavi 
Božjoj i pomaže griješnicima. Sve štogod se zbiva služi 
njegovoj duši i koristi mu. I sama smrt nalazi 
se u toj službi. Zaista: »Onima koji ljube Boga, 
sve zajedno pomaže na dobro. 

Tako vidimo, da nijedna stvar na svijetu 
ne postavlja čovjeka na stepen gospodara 
zemlje kao živa vjera u očinsku Providnost 
Božju. Tko ne želi dizati se sve i više k tom stepenu? Tako je 
lijep, upravo je božansko lijep život na njemu! Svaki je pozvan 
da teži za njim; Bog u svojoj dobroti upravo hoće, da bude svaki 
na tom stepenu gospodar zemlje te da sav svoj rad i svako svoje 
zbivanje udesi prema njemu. Da čovjek vlada na zemlji i prema 
tome da sve, što je i što se zbiva na zemlji, njemu služi, to je 
bila izričito volja Božja, kad je Bog čovjeka stvorio, i Bog te 
svoje volje nije nikada povukao.5 Dakle i ne- 
volje treba da služe čovjeku! Ne samo zdravlje, 
nego i bolest; ne samo vlast nego i progonstvo 
i patnje i bol i smrt treba mu da služe! 

To gospodstvo mnogo više vrijedi nego gospodstvo u svijetu 
pomoću novca, oružja, sile, štampe... više nego gospodstvo nad 
razburkanim morem, gospodstvo u zraku i carstvu elektrike, jer 
gospodstvo pomoću novca, oružja, sile i vladanja na moru i u 
zraku i nad elektrikom još ne postavlja čovjeka u ruke Božje, 
niti mu nosi mira i sreće, dok ga ono drugo postavlja te mu ujedno 
jamči mir i sreću! 

Međutim Božja je volja, da čovjeku služi i more i zrak, i 
novac i oružje i — zdravlje i bolest, i čast i poniženje — sve, sve 
treba da diže čovjeka na prijestolje vladara na zemlji, da on opet 
s toga prijestolja Boga slavi i služi i njemu se klanja kao Stvori- 
telju i Gospodaru svome! 

Evo kuda vodi vjera u Božju Providnost i uzdanje u Boga! 
Divni su to pogledi! Uz to nam ta vjera donosi i neograničene poti- 
caje za inicijativu, za aktivnost u životu, za ustrajnost u borbi i 
radu, sve jedno da li se ta borba i rad odnose na širenje Božjega 
Kraljevstva u vlastitoj duši ili na područje poslanstva, što ga čovjek 
ima kao socijalno biće u svojoj okolici i u društvu uopće. Nijedan 
neuspjeh ga ne plaši, nijedan problem ga ne odbija. Jasno je to po 
sebi. Uzdanje u Boga nije fatalistička rezignacija, tupo naime 
uobraženje: sve jedno je da li radim ili ne, da li se borim ili ne, 
Bog će onako učiniti kako je odlučio; ne to nije uzdanje u Boga! 
Uzdanje u Boga je plod i odraz svijesti, da sl 
ti već sa svoje strane sve učinio, što ti je 
nalagala dužnost, pamet i savjet dot. poticaj, 
koje si tražio i našao u molitvi, kod nadležnih 

faktora i u samim konkretnim prilikama. Gdje 
toga nema, ne može biti ni pravog uzdanja u Boga; mjesto njega 
izdiže se ili nerazborita drskost ili komodna lijenost, s kojima se 
Bog nikada ne će služiti. 


Pouzdanje u Boga računa sa zakonom Božjim: »U znoju svoga 
lica treba da jedeš svoj kruh.«" Taj zakon vrijedi ne samo za 
ručni rad, nego uopće za svaki rad; i za postignuće svete čistoće, 
za ustrajnost u strpljivosti, u ljubavi prema bližnjemu, uopće svake 
kreposti, vrijedi i za rad u Katoličkoj Akciji i za rad oko Križar- 
stva, uopće za svaki rad. Opći je to zakon. Poznali su ga dobro i 
sami pogani. »Život ne daje čovjeku ničesa bez teškog truda«, učio 
je rimski pjesnik Horacije." A svećenici koliko puta opetuju u 
svojem časoslovu istu istinu, koju im govori sv. Grgur Veliki: 
»Nema velikog uspjeha bez velikog truda!«55 


Uzdanje u Boga računa i s drugim zakonom: »Bog se protivi 
oholima, a poniznima daje milost." Ne može se uzdati u Boga, 
tko u životu traži sebe, Boga pak zapostavlja, jer on ne ide za 
tim da počiva u Božjim rukama, nego u svojim te je radi 
toga isključeno, da ga prati vjera u Providnost Božju. U nje- 
govu srcu ne će biti mjesta kršćanskom opti- 
mizmu, nego stalnom ljubomoru, uzbuđenosti, 
nemiru. 

Treći zakon je ustrajnost. »Tko ustraje do konca taj će se 
spasiti«, reče Isus Krist sam.# A na drugom mjestu čitamo opet: 
»Ništa se ne boj, što ćeš stradati. — Budi vjeran do smrti i dat ću 
ti vijenac života.«"““ Krist sam nam je vođa u tome, jer je on 
ustrajao, makar je bio uronjen u more najstrašnijih muka, on je 
ustrajao, dok nije kazao na križu: »Svršeno je.«# Ali time jei 
pobijedio grijeh i pakao, otkupio i oslobodio ljudski rod, dao Bogu 
najveću počast i postigao za sebe vijenac života u svom preslavnom 
Uskrsnuću i Uzašašću. No ne zaboravimo, kako je on očito- 
vao u dubini svojih najvećih muka i svoje 
najgorče zapuštenosti neograničeno pouzda- 
nje u Boga, kad je zaključio svoj život s molitvom: »Oče, u 
ruke tvoje predajem duh svoj.«% 

Ustrajnost je dar Božji, ali je svakome na 
raspolaganju, tko ga traži, jer Isus jeizričito 
kazao: »Dođite k meni svi... i ja ću vas okri- 
jepiti.« 

Evo to su pratioci pouzdanja u Boga i svakog kršćanskog 
optimizma, koji je tako pun mira, tihe radosti, neuklonljive volje, 
neumornog rada i najljepših uspjeha. Zašto je danas toga opti- 
mizma tako malo? Nažalost zbiva se ono isto, što se zbivalo pred 
Ivanom Krstiteljem: »Među vama stoji, koga vi ne znate.« 

Da, Isus je među nama, a koliko ih ima koji ga poznaju? U 
našoj je blizini. U crkvi ti govori preko svojih zamjenika-svećenika, 
ali ti ga ne čuješ; u crkvi je prisutan u Presv. Olt. Sakramentu, 

ali ti ga ne tražiš; u crkvi te čeka, da ti grijehe oprosti, ali ti bježiš 
od njega; u crkvi se u sv. Misi prikazuje Bogu za tebe, ti njegovu 
dobrotu odbijaš. On je put, istina i život — ti ga mimoilaziš. Kako 
možeš onda očekivati, da će biti mira u svijetu i barem malo utjehe 
i radosti u tvojoj duši? Zvono te pozivlje ujutro, o podne i uvečer, 
da pozdraviš nebesku Gospu, našu radost i utjehu. Za tebe je taj 
poziv kao da ga nema. Pozivlje to zvono ponovno da dostojno 
vršiš svoju dužnost na dan Gospodnji i daš Bogu, što je njegovo — 
gdje je tvoje srce, kad dopiru ti pozivi do tebe? Pozivlje te zvono 
na svaki radni dan ujutro, da barem koji put i u te dane tražiš 
pomoći kod Isusa u crkvi — ali badava, ti se ne odazivaš, kao da ti 
Božje pomoći ne treba. I koliko ti puta govore opet ta ista zvona, 
da je ovaj i onaj preminuo, da mu je sprovod i da se sve više 
približava i za tebe ura smrti tvoje, a ti se vladaš, kao da ćeš 
vječno ostati na zemlji... 


O da među nama stoji koga vi ne poznate. 


Nije dakle čudo, što je u svijetu toliko bijede i nevolja. 
Grijeh je najveće istinito zlo. Ne samo da izazivlje Božju srdžbu, 
nego on trga čovjeka iz Božjih ruku i baca ga u ropstvo nezado- 
voljstva, strasti, mržnje, pakla. Pa ipak se traži upravo to zlo i 
pije se otrov i s otrovom pojavljuju se malodušnost i tolika očaja- 
vanja i toliko ružnih zločina... 


Nalazimo se u svetoj jubilarnoj godini, koja nama svima na 
široko otvara milosrđe Božje. Od Boga nam je poklonjena, da se 
postavimo u okrilje njegove očinske ljubavi i brige za nas. 


Od sela do sela odjekuje Poziv, što ga je Papa Ivan VIII. u 
god. 879 upravio Hrvatima: »Budite vjerni Bogu i sv. Petru do 
smrti i primit ćete krunu života, što ju je Bog obećao onima koji 
ga ljube.« To je poziv na borbu proti duhu današnjeg doba, koji 
prezirno odbija Boga i njegove zapovijedi; poziv, da čuvamo sve- 
tinje Kristove Crkve, vjernost Bogu i Papi; poziv da se u život 
opet povrati radost! : 

. > Bolno je, veoma bolno, kako se i kod nas život prezire i mrzi. 
Djece je sve manje, u mnogim mjestima danas tri-četiri puta 
manje, nego ih se tečajem jedne godine rodilo prije trideset godina. 
Tu nema više kršćanskog optimizma. Pustoš nastupa i širi se! 
Mnoga mjesta izumiru, jer roditelji ne će da vrše svoje dužnosti, 
kako Bog zahtijeva; ne će da surađuju s Bogom u stvaranju novih 
uzvanika u kraljevstvo nebesko; ne će da se raduju brojnoj djeci 
i da se s brojnom djecom predaju rukama Božjim. Oni se uzdaju 
u sebe a zaboravljaju, kako Duh Sveti poručuje: »Luđak je tko se 
uzda u srce svoje«," i opet: »Propast će tko se uzda u svoje bo- 
gatstvo«," i opet: »Hulitelj je tko gradi na svoje misli.«*“ Evo 
kako prosuđuje Bog »mudrost« ovoga svijeta. Ona neizmjerno 


škodi čovjeku i narodu. Dao Bog, da nam sveta godina na čitavoj 
liniji donese radost života! 

ŽIVOT OBITELJI I NARODA 


Pogledajmo sada i na same zajednice, koje sastoje iz pojedi- 
naca. I te zajednice, u prvom redu obitelji, narodi i države, tvore- 
vine su Božje volje- a da Katoličke Crkve ni ne spominjemo, koja 
je ustanovljena izravno od Isusa Krista, utjelovljenog Sina Božjega 
na zemlji. »Za sve se brine Bog u jednakoj mjeri.«*" »Sve je od 
njega i po njemu i u njemu.«* Sve je njemu podložno, »sve nosi 
silnom riječju svojom«.“ I pojedine obitelji i pojedine narode! 
I oni se nalaze pod blagim i pravednim vodstvom Božje Providnosti. 

Međutim postoji velika razlika između čovjeka pojedinca dot. 
pojedinih ljudi s jedne strane i obitelji, naroda, država s druge 
strane. Život se čovjeku produljuje u viječnosti, jer čovjek ima 
neumrlu dušu; radi toga se pravednost Božja kod čovjeka proteže 
na život zemaljski i na život u vječnosti. 

Zato gledamo u životu pojedinaca: bogatstvo kod jednih, naj- 
veću bijedu kod drugih; velike časti kod jednih, progonstva kod 
drugih; zločinci često uživaju svako dobro, pravednici i nevini 
predani su zaboravi i preziru. Pravednosti u životu poje- 
dinaca na zemlji nema. Ali čovjek živjet će i poslije 
smrti svoje u vječnosti, gdje će pravednost Božja slaviti svoje 
triumfe i svakomu »platiti po djelima njegovim«."" »Jer nam se 
valja svima javiti na sudu Kristovu«, uči sv. Pavao »da primi 
svaki, što je učinio na zemlji, bilo dobro bilo zlo«.?! 

Obitelji, narodi, države nemaju života u vječnosti, radi toga 
se pravednost Božja proteže na njihov život na zemlji te se samo 
u tome životu očituje. Tu dobivaju za vjernost prema Bogu blago- 
slov i nagradu, za otpad od njega i bunu protiv njega kaznu i 
često nečasnu propast. Zaključni prijegled i zaključnu presudu, kako 
je Božja Providnost s njima upravljala, pružit će neizmjerno veli- 
čanstvena slika na posljednjem sudu, gdje će se sve obitelji, svi 
narodi i sve državne zajednice za život svoj na zemlji pred čitavim 
ljudskim rodom pojaviti u svijetlu Božje pravednosti, da se zatim 
svi pojedinci podijele na one s desne i na one s lijeve ruke vrhov- 
nog božanskog Suca Isusa Krista. 

Kao pojedinci tako imaju i obitelji i narodi i državne zajed- 
nice punu slobodu, da odrazuju u svojem životu vršenje Božjih 
zakona ili otpad od njih. Božja Providnost s njima tako upravlja, 
kako to u tančine odgovara Božjoj dobroti, Božjem milosđu i 
Božjoj pravednosti. Stalnost i sretan napredak nji- 
hova života ovisi o temeljima, na kojima se 
taj život gradi. Ako su ti temelji stalni i nepokolebivi, ako 
su veliki i plodni bit će i život na njima stalan i nepokolebiv, 
velik i plodan. Doći će poplave i oluje, doći će neprijateljske navale 
i elementarne nepogode, ali života im ne će oboriti još manje uni- 
štiti. Možda će mu nanijeti vremenitu štetu, možda će ga prisiliti, 
da krene drugim putem, ali temelji, na kojima se nalazi i iz kojih 
raste ne će ga nikada prevariti. Nov još ljepši život će se razviti 

iz njih, život koji će novim prilikama mnogo bolje odgovarati. Ti 
temelji su Bog i njegov zakon. Jedino ti te- 
melji su za život na zemlji stalni i nepokole- 
bivi, veliki i plodni. Sretne obitelji, sretni narodi i 
sretne državne zajednice, koje iz njih niču. 

Sjajan primjer stalnosti i nepokolebivosti, plodnosti i veličine 
takva života pruža nam Katolička Crkva. I ona je ustanova samo 
za vremena na zemlji »do svršetka svijeta«."" Sagrađena je na 
temeljima, koje postavi sam Isus Krist, da je »vrata paklena ne će 
nikada nadvladati«.“* Ona počiva na Božjim temeljima i iz njih 
raste. Zato nosi na sebi i božanske vlastitosti. Sve je prolazno na 
svijetu; ona nije, ona neprestano prkosi zakonu prolaznosti. Velika 
carstva i kraljevstva srušila se; druga se podigla i opet otišla; ona 
uvijek čvrsto stoji neprolazna i nepobjediva. Resi ju i nepromjen- 
ljiva mladost. 1900 godina već je prošlo, otkad se ona pojavila ali 
uvijek je puna iste svete impulzivnosti i gorljivosti u službi Kri- 
stovih ciljeva, kao tada kad se za te ciljeve žrtvovali Petar i Pavao 
i ostali apostoli. Za nju umiru i danas njezini službenici i pripad- 
nici u boljševičkim revolucijama kao tada, kad su fanatizirani 
protivnici prije devetnaest vjekova tjerali u smrt Stjepana i 
Jakova i kršćane u Jeruzalemu, Damasku i drugim gradovima. 
Uvijek je mlada naša sveta Katolička Crkva, uvijek suvremena i 
aktuelna, uvijek plodna po svojim naukama, poticajima, nastoja- 
njima i uspjesima. Usred najvećih nevolja puna je najljepšeg 
optimizma, jer je svijesna, da se nalazi u rukama Božjim, u naj- 
boljim rukama. Eto, sve to crpe Crkva iz svojih temelja! 

Na sličan način vrijedi to isto i za obitelji, narode i državne 
zajednice. Njima doduše nije u nijednom konkretnom slučaju 
obećana puna neprolaznost, jer na zemlji vlada zakon smrti. Sve 
je brzo prolazno. To se odnosi u prvom redu na pojedina bića. 

Ali zajednice kao obitelji, gradovi, narodi i države mogu tra- 
jati stoljeća i tisućljeća, i time donekle učestvovati u neprolaznosti 
Katoličke Crkve na zemlji. Takav život može se crpsti 
jedino iz života, koji ima svoje temelje, svoj 
ugaoni kamen u Bogu, u Isusu Kristu i nje- 
govu zakonu. Jedino u njemu! »I nema ni u jednom 
drugom spasenja, jer nema drugoga imena pod nebom, danom 
ljudima, u kojem bismo se mi mogli spasiti.«"* 

Zapamtite sve to dobro, dragi kršćanski muževi i oci, drage 
kršćanske žene i majke. Samo u vezi s Bogom bit će vaš život u 
obitelji od Boga blagoslovljen. Ako tražite oslon za obiteljski život 
u bogatstvu, on će nestati s bogatstvom; ako ga tražite u komod- 
nosti i užicima, obitelj će s njima propasti; ako ga tražite u protek- 
cijama, stradat ćete, kad tih ne bude više; ako dan Gospodnji 
oskvrnjujete, ako dopuštate grijeh, grijeh će vaš obiteljski život 
upropastiti. Pogledajmo samo oko sebe i sjetimo se iz svojih mlađih 
dana obitelji u ovoj ili onoj, u trećoj ili četvrtoj kući. Nema ih 
više; kao da su potonule u more; njihove kuće i njihovo imanje 

prešlo je u druge ruke, njihova djeca raštrkana su po svijetu, a 
stariji — ako još žive — bijedni i osamljeni. Bog i njegov zakon 
neka vlada, dragi roditelji, u vašem bračnom životu; Bog i njegov 
zakon u odgoju vaše djece — ne dozvolite, da pripadaju vaša djeca 
društvima, gdje se Bog i njegov zakon mimoilazi!" Pazite da vlada 
Bog u odnosima, što ih vaši sinovi i vaše kćeri u svrhu ženidbe 
osnivaju. Kako će oni blagoslov Božji žeti ako su prije ženidbe 
sijali grijeh te tražili od Boga zabranjene naslade za vrijeme svoga 
poznanstva? »Ne varajte se!« dovikuje sv. Pavao, »Bog se ne da 
ružiti, jer tko sije u tijelo svoje, od tijela će žeti propast.«"" Sve 
drugačije govori Duh Sveti onima, koji postaviše temelje svoje u 
Boga: 

»Blago svima, koji se boje Gospodina koji idu putovima njegovim. 

Jer ćeš jesti od truda ruku svojih, blago tebi i dobro će ti biti. 

Žena je tvoja kao rodna loza na zidovima kuće tvoje. 

Sinovi su tvoji kao mladice maslinove oko stola tvojega. 

Blagoslovio te Gospodin sa Siona, da gledaš sinove sinova svojih!“ 77 

Na drugom mjestu opet: »Sine moj ne zaboravi mojih 
zapovijedi i tvoje srce neka vrši zakon moj, jer to će ti donijeti 
dug život, sretne godine i mir.«7* I ponovno: »Kuća će se bezbožnika 
satrti ali će procvasti šatori pravednika.«?? 

Isto se zbiva i u životu naroda. Blagoslov drži se naroda koji 
štuju Boga i njegov zakon, jer njihov život raste iz plodnih stalnih 
temelja. Sam Duh Sveti proglasuje za život naroda veliki historijski 
zakon: »Pravednost narod uzvisuje, a bijedni postaju narodi radi 
grijeha.«% Izričito kaže Sveto Pismo, da je došao opći potop radi 
opačina i grijeha na narode oko pravednog Noe. Rugali mu se čak, 
kad im je u ime Božje propovijedao te ih kroz 120 godina na 
pokoru pozivao. Ne slušaše ga i tako bijedno poginuše. Radi 
velikih svojih grijeha žalosno svršiše i žitelji Gomore i Sodome. 
Ali se Bog smilovao Ninivljanima, po broju 120.000 duša, kojima 
je već bio odredio propast, kad se na pozive proroka Jone njemu 
opet obratiše i obaviše pokornička djela počevši od kralja da zadnje 
duše u gradu. Radi otpada od Boga bilo je kraljevstvo Izraelsko raz- 
rušeno, i narod odveden u ropstvo daleko od rodne zemlje. Kasnije 
dogodilo se isto iz istog razloga i s kraljevstvom Judejskim, i na- 
rodov udes bilo je 70-godišnje ropstvo babilonsko. Evo, zašto pro- 
padaju narodi i kraljevstva! Daleko od domovine čujemo tadanje 
Židove, kako u patnjama i s bolom u duši priznavaju: »Kaznio nas 
je Bog radi naših zlodjela, ali će nas opet osloboditi po svojem 
milosrđu.«! Tako jedni, a drugi: »Griješili smo pred licem tvojim 
i radi toga si nas predao u ruke naših neprijatelja.«*? 

Da, Božja Providnost ima svoj zakon kod upravljanja s poje- 
dinim narodima, a on glasi: »Pravednost narod uzvisuje, a bijedni 
postaju narodi radi grijehal« Međutim ako se narodi u toj svojoj 
bijedi obrate k Bogu i prime svoju bijedu za pokoru te ju Bogu 
Prikažu kao zadovoljštinu za njemu nanesene uvrede i svoj život 
udese prema njegovim zapovijedima, onda će im se i sudbina na 

bolje obrnuti, jer: »Dobar je Gospodin, on krijepi u nevoljama i 
zna za one, koji se uzdaju u Nj.«# I »nije on stvorio smrti niti se 
raduje propasti života. Sve što je stvorio, stvorio je da biva i sve 
je učinio narode izliječive.«* 

Uostalom mogu koji put nevolje doći na ovaj ili onaj narod, 
a da mi ne zapažamo razloga, zašto mu ih posla Božja Providnost. 
Onda vrijedi ono što reče Isus Gospodin: »Ni on nije sagriješio, 
ni njegovi roditelji; nego da se objave djela Božja na 
njemu.« Pa zar nije herojsko doba u životu jednog naroda naj- 
ljepše doba njegovo? I redom puno je krvi i bijede i nevolja! Tko 
se ne divi Židovskom narodu za vrijeme njegovih Makabejaca? 
Španjolcima za vrijeme zadnjeg komunističkog terora? I koliko 
snage donosi kroz sve kasnije vjekove svako herojsko doba narodu, 
koji ga u krvi proživi! Tko ne prati i danas sa svom simpatijom 
mali Irski narod, koji je za svoje vjerske katoličke svetinje 
toliko prepatio te iz svih svojih patnja, uzdajući se 
samo u Boga i sebe, opet došao do svoje slo- 
bode! Zar ne će biti to herojsko doba svim njegovim pokolje- 
njima svetim predmetom nacionalnog i vjerskog ponosa i pobudom, 
da slijede velike primjere iz tog doba? O da, nedokučivi su putovi 
Božje Providnosti. Naša je dužnost, da se svom dušom uzdamo u 
nju i ponizno ustrajemo, kako je to gore izneseno, u što većoj 
aktivnosti svaki u svojem djelokrugu prema Bogu i narodu. 


BOŽJA PROVIDNOST I SADAŠNJICA 


Danas prisustvujemo velikim potresnim tragedijama u ži- 
votu naroda. 

Gledamo tragediju pripadnika Židovskoga naroda. Progone ih, 
lišavaju ih svega imetka, izlažu ih ruglu i poniženju i tjeraju ih 
kao bezpravne iz jedne države u drugu. Neljudski se postupa s 
njma. Premda mnogi od njih mrze sve što je kršćansko; premda se 
opet drugi među njima neograničeno obogaćuju na račun sirotinje; 
premda treći od njih upotrebljavaju svako sredstvo, da zavedu u 
blato nemorala kršćansku okolinu, ipak je način, kako se danas 
često postupa s njima odvratan do kraja, jer ima državna vlast i 
drugih načina, s kojima bi mogla uspješno osujetiti svaki njihov 
rad proti moralu, svako njihovo iskorišćivanje slabijih i svako pot- 
kapanje kršćanstva. U toj njihovoj tragediji sjećamo se nehotice 
njihovih pređa, koji su prije 1900 godina svečano zabacili Krista 
Kralja i Vođu svoga te se predali caru tuđincu, da radi s njima 
po svojoj volji; koji su Kralja i Vođu svoga Krista osudili na smrt 
i od Boga zahtijevali: »Krv njegova na nas i na djecu našu!«" Te- 
= ša pada taj njihov zahtjev već kroz stoljeća na njihove 

ve... 
. Gledamo dalje tragediju tolikih naroda u Europi. Poznata 
je svima, jer novine redom izvješćuju o tome. Mi živimo doista u 

velikim potresnim vremenima, te je dužnost naša da se zamislimo 
u smisao i značaj gigantske borbe, koja se pred nama odvija i 
pod kojom se danas trese sve na svijetu, da pomalo upoznamo pu- 
tove Božje Providnosti te crpimo iz toga svete poticaje za sebe i za 
Hrvatski Narod. 

U tu svrhu je osobito važno, da pazimo na riječi, što ih govori 
onaj koga ne može srušiti ni jedan potres. Njegove su riječi put, 
istina i život, jer su riječi Kristova zamijenika na zemlji. On je u 
osobi Pija XI tačno i jasno rekao, kako treba, da se djeca i mladež 
odgajaju; tačno i jasno, kako treba da bude bračni i obiteljski 
život u skladu s Božjim zakonom; tačno i jasno, koja prava ima 
radnik i koje dužnosti kapital i kako treba srediti gospodarske 
prilike u životu pojedinih naroda, da budu odgovarale pravednosti 
i ljubavi. A sadanji Papa Pijo XII svečano je proglasio, koji su 
temeljni zahtjevi za pravedan i častan mir. Te zahtjeve treba da 
svaki pozna, širi i brani, jer su od životnoga značenja i za Hrvatski 
Narod. U ime Božje traži na prvom mjestu za 
sve narode, velike i male, jake i slabe, jednaka 
prava na život i neovisnost. U tome nema raz- 
like među njima. Nijedan narod nema prava, da radi svoje 
volje za životom, življenje drugog kojeg naroda uništava! Narodi 
neka se oslobode od ropstva, što ga podržava natjecanje u naoru- 
žavanju; mirovni ugovori ostat će bez uspjeha, ako se dogovorno 
ne provede opće postepeno razoružanje. Narodnim manjinama, gdje 
se god one nalazile, treba u njihovim potrebama i opravdanim 
traženjima udovoljiti, jer se inače u Europi bolji poredak ne može 
očekivati! Međutim ni sve to ne će ništa pomoći, ako nastojanja 
za uređenje međunarodnih odonsa ne počivaju na pravednosti i 
ljubavi.“ U tu svrhu treba odstraniti mržnju, koja danas narode 
razdvaja i u vezi s time propagandu koja drugi narod izrugava i 
sramoti, te uopće sve, što mržnju podržava; treba međusobno ne- 
povjerenje zamijeniti s povjerenjem i sa svijesti, da su ugovori 
sveta stvar, jer je inače život slabijih naroda u susjedstvu drugih 
jakih nemoguć; treba istrijebiti načelo, da je korist temelj i mjerilo 
prava i da sila stvara pravo, jer je to načelo nemoralno."7 

Načela, koja proglasuje Sv. Otac Papa, tako odgovaraju ljud- 
skoj naravi, istini, pravednosti i miru, da bi se Papi morali priklju- 
čiti svi, koji hoće dobro čovječanstvu. Ona su u najvećem interesu 
slabijih naroda. Oni bi ih morali jednodušno prihvatiti i ni jednoga 
pripadnika ne bi smjelo biti među njima, koji bi ih potkapao!? 
Božja Providnost pruža slabijim narodima 
upravo preko Pape najjaču pomoć u borbi za 
život i u obrani slobode. Ta je pomoć Bog i 
njegov zakon. Istina taj zakon mogu rasističke i materijali- 
stiške zablude negirati, ali će stalno stradati svi, pa i najjači na- 
rodi, koji grade svoj život na pjeskovitom tlu tih zabluda. »Ako 
Gospodin ne zida kuće, uzalud se trude, koji je zidajul«* — važi i 
ovdje. Pogotovo to vrijedi za slabije narode, kojima se Božja Pro- 

vodnost služi, da u historiji čovječanstva pokaže, koliko mogu 
postići nejake narodne zajednice, kad izgrađuju svoj život na Bo- 
žjim temeljima, jer 

»Milosrđe je njegovo od koljena do koljena onima, koji ga se boje. 


Rasipa one, koji su oholi u mislima srca svojega. 
Skida s prijestolja silne vladare i visoko diže ponizne.“9 


U SVETOJ JUBILARNOJ GODINI 


Hrvatski Narod ne spada među brojčano jake i velike na- 
rode. Ali da ima Božja Providnost posebne nacrte s njime dokazuje 
činjenica, što ga usadi odmah iza njegova dolaska u sadanju domo- 
vinu u temelje sv. Petra, e bi mogao iz njih crpsti rast i snage 
za svoje historijske uloge među ostalim narodima u Europi. Po- 
stao je posebni miljenik njezin kao dijete, koje prima sv. Krštenje 
odmah na dan svog rođenja. 

»Bog, jakost moja«" posta život Hrvata. 

Bog nam je dao kroz stoljeća neovisno kraljevstvo pod vla- 
darima našeg roda i naše katoličke vjere. Na svojoj zemlji 
bili smo dakle gospodari samo mi i Bog nad 
nama — najljepše, što si može narod željeti i 
za sebe ostvariti. Iza tih stoljeća došla su druga puna ne- 
prestanih borbi i patnja za »Križ časni i slobodu zlatnu«, herojsko 
doba, koje nam je donijelo od Kristova zamjenika na zemlji časni 
naziv »Predziđe kršćanstva«. Dugo su trajala ta stoljeća i ostavila 
su duboke tragove na našoj zemlji. Hrvatska zemlja ispremješala 
se s brojnim pripadnicima nekatoličke vjere, kao da ju je Bog 
postavio pred zadaćom ne samo da ne smije ni jedno svoje dijete 
izgubiti u tuđoj vjeri, nego da pomalo pripadnike nekatoličke vjere 
privede na iste temelje sv. Petra, u koje usadi Božja Providnost 
nju samu već na početku. Divan bi bio doista i važan taj zadatak: 
jer pred Bogom vrijedi obraćenje jedne same duše više nego sav 
vidljivi svijet! Svaka takva duša, Kristu pridobljena, zazivala bi 
more blagoslova na Hrvatski Narod! Kako se Hrvatski Narod 

odazva tome pozivu? 

Bolno se to ustanovilo u zajedničkoj poslanici Episkopata od 
27. siječnja 1939. Mnogi mnogi školovani sinovi Hrvatskoga Na- 
rda počeše osobito na početku ovoga stoljeća pod uplivom tuđin- 
skih ideja pradjedovsku katoličku vjeru ne samo izgrđivati i nje- 
zine ustanove iznakaživati nego su počeli zavađati narod i na otpad 
od nje. Oduševljavali se za husitizam, za bogumilstvo, za pravo- 
slavlje i za protestanski starokatolicizam, pače za ludo bezvjerstvo. 
Za najveći dar Božji, za katoličku vjeru nije se čula iz njihovih 
ustiju ni jedna prijazna riječ. Svi smo svjedoci, koje je plodove 
dala Hrv. Narodu ta nezahvalnost pred Bogom. 

Sveta jubilarna godina, dar Božje Providnosti kojeg nijesmo 
nikada zaslužili, pruža nama svima spasonosnu prigodu, da Bogu 

dademo zadovoljštinu za nezahvalnost, za uvrede i nepravde svi'1 
vrsti, što se iz redova Hrvatskog Naroda tečajem stoljeća njemu 
nanijele. Poradimo na tom, jer 

»Gospodin je dobar i milosrdan, strpljiv i veoma blag. 

Gospodin je blag prema svima i njegovo smilovanje nadmašuje sva 
djela njegova !"9? 

,Ne postupa s nama po grijesima našim i nc vraća nam po neprav- 
dama našim. 


Jer koliko je nebo visoko od zemlje, toliko je milosrđe njegovo za one' 
koji ga se boje“? 

Sve se dade popraviti, jer Bog prašta i ne broji grijeha, ne- 
tom se iz duše pokajemo s čvrstom voljom, da nećemo više grije- 
šiti. Tako lijepo govori Duh Sveti: »Ako griješnik čini pokoru za 
sve svoje grijehe i vrši sve moje zapovijedi, neka živi, da, neka 
živi i umrijeti ne smije!«?* 

Naša sveta godina nas pozivlje, da uredimo što ljepše svoje 
račune s Bogom te se potpuno priklonimo njemu i njegovu zakonu! 
Ne gradi se velika budućnost naroda samo na bogatstvu, na oružju, 
na sili, na tehničkom napredku. Nijesu to uvjeti, koji 
jamče narodu veliku budućnost. Temelji te 
budućnosti nalaze u religiji, u vjernom vrše- 
nju Božjih zakona, u traženju poticaja za 
nacionalni život na suncu vjerskih istina. Radi 
toga neka bude vruća molitva naša, da bi bili vođe naroda i nosi- 
telji vlasti u njemu prvi, koji prianjuju uz Boga i besprijekorno 
javno i privatno vrše njegov zakon. Inače prijeti narodu pogibao, 
kako nam pokazuju primjeri iz kraljevstva Izraelskog, kad na pr. 
Jeroboam poče gaziti temeljne Božje zakone te se za njim pove i 
narod, a potom se sve svršavalo u bunama i dovelo do konačnog 
rasula samog naroda. To je bila kazna Božja. A primjer za grijeh 
dao se odozgo. 

Štujmo Boga i katoličku vjeru nada sve i živimo po njihovim 
zakonima! 

Ne samo to! Današnje prilike nalažu nam dužnost, da bez- 
uvjetno i dosljedno odbijamo sve što se s njima sukobljuje. Širi 
se jaka komunistička propaganda po štampi i 
kinuinemoralu. Posvuda ima svoje pristaše. Često ih vidiš 
na okupu; prividno ostavljaju vjerske svetinje na miru, ali ne 
vidiš ih da vrše kršćanske vjerske dužnosti; dosljedno su neprija- 
teljski raspoloženi proti svakoj vjerskoj akciji i uopće svakoj, kod 
koje sudjeluje i svećenik. Proti toj propagandi valja postaviti pro- 
pagandu Katoličke Akcije! 

Bolno se zapaža, da se kod javnih priredaba nigdje ne vodi 
računa o posvećivanju dana Gospodnjih. Provodi se prava profa- 
nacija te velike vjerske svetinje, premda činjenice govore da uskra- 
ćuje Bog svoj blagoslov svima, koji njegove dane oskvrnjuju. A 

oskvrnjuju ih jako tolike sportske priredbe, izletnički vlakovi, 
pohodi u planine, kupališne sezone .. 95 Naša je dužnost, da sve te 

pojave javno raskrinkavamo i glasno zahtijevamo, da se dade Bogu, 
što je njegovo. Neka se odrede radni dani za njih; ima ih šest u 
sedmici, a sedmi neka ostane Božji! 

Često se iznašaju nazori potpuno nekršćanski, koji su podobni, 
kad bi se dosljedno primjenjivali, da privedu društvo u propast. Ne- 
gacija su Božjih zakona i Božjih istina. Ovamo spadaju hedonisti- 
čke nauke o bračnom životu i zločinska praksa usmrćivanja nero- 
đene djece. Pojave vapiju za osvetom do neba. Strašno se širi ta 
zaraza nažalost i u našim stranama! 

Niječe se objavljena kršćanska nauka, da je svaka vlast od 
Boga i javno i svečano se tvrdi, da je izvor svake vlasti u narodu, 
a to znači uzakoniti načelo jačega, i otvoriti pravo na revoluciju i 
nasilje. Istoj vrsti pripada materijalistički nazor, da je jedino ispra- 
vna ona politika, koja se za »dobro« naroda služi svakim sredstvom, 
a grubi neumoljivi egoizam neka joj bude pravilom." Sa zebnjom 
u duši čuju se odjeci tih nazora čak u prisutnosti smrti i u pjes- 
ničkoj formi." 

Evo, koliko ima pojava u današnjem životu, na koje nas 
sveta godina u ispitivanju savjesti upozorava i pozivlje, da ih iz 
narodnog tijela otstranimo. To je i naša iskrena volja. Božja Pro- 
vidnost postavlja Bl. Nikolu Tavilića upravo u ovoj godini pred 
nas da se za njim povodimo. On nas svojim primjerom potiče, da 
svoju katoličku vjeru cijenimo nada sve. Za nju je on dao svoj 
život. Njegov primjer nas pozivlje na apostolat molitve, žrtve i 
rada e bi Božja Providnost dovela u zgradu sv. Petra sve, koji se 
na teritoriju Hrvatskoga Naroda u njoj još ne nalaze. Njegove 
kreposti nas bodre, da izgrađujemo Hrvatski Narod i sebe u narod 
sv. Petra. Naša jakost je Bog! Korizmeno doba neka bude u ovoj 
svetoj godini nama svima »vrijeme najprijatnije, vrijeme spase- 
nja«)* vrijeme za djela zadovoljštine pred Bogom i za pomirenje 
s njime." Pripravimo se što svetije za velike dane Euharistijskog 
kongresa, koji će s održati od 20. do 22. lipnja u Zagrebu, da se 
tada poklonimo Kristu, Bogu jakosti naše, e bi nas vodile jakost 
i mudrost njegove Providnosti sretno i kroz daljnje vjekove nepo- 
znate budućnosti. Želimo kroz sva vremena ostati u Božjim ruka- 
ma — u najboljim rukama. 

S ovom željom podijeljujem vam svoj natpastirski blagoslov: 
U ime t Oca i t Sina i Duha t Svetoga. 


U Krku, na blagdan Očišćenja Bl. Djevice Marije 
dne 2. veljače 1941 


T Josip, biskup. 

7Ps87. - 88ir 17,3. - 21 Tim 24 > 011.49 10. - njen 31 : ž 
: Gal 2 20. - 18 Mudr. 6, 8. - 14 Rim 11, 36. - 15 Mt 6, 25. 26. 28.30. 32. 


16 Mt 19, 16. 17. - 17 Mt 6, 33. - 18 Ps 36, 25. < 192 Sol 3,10. - 2 M 
7, 7. - 21 Iv. 16, 23. - 2 Mt 5, 7. - 28 Lk 6, 37. 38. - 2 Mt 25, 31-40. - 25 Jak 
2, 13. - 26 Mt 25, 41-46. - 21 Sir 23, 29. - 28 Jer Tuž 3, 37. - 2% Ps 30, 16. - 
8 _Mudr 3, 1-8. - 81 Priče 10, 6-32. 


8 Rim 7, 15. 18. 19. - 8 Mk 11, 24. - % Fil 4, 13. - 85 Mt 26, 41. - 
% 1 Iv 5, 4. - 87 Lk 10, 27. - 8 Iv 9, 1-3. - 8 2 Kor 4, &10. - 9 Lk 9, 23. - 
*L Iv 15, 20. - £ 2 Tim 3, 12. - 8 Iv 4, 10. - 4 Mt 11, 28. - 65 Lk 24, 26. - 
“5 Mt 5, 10-12. ' 


41 Lk 5, 32. - 4 Lk 9. 56. - 4 Lk 19, 10. - 5 Dj Ap 5, 41. - 51 2 Kor 
11, 23-29. - 52 Kol I, 24. - 58 Fil 4, 4. - št Rim 8, 28. - 55 1 Mojs 1, 26; Ps 
8, 7; _Mudr 9, 23; Sir 17, 3 - 56 1 Mojs 3, 19. - 57 ,,Nil sine magno labore 
vita dat mortalibus“. - 58 ,,Sed ad magna praemia perveniri non potest sine 
magno labore“. - 5% Jak 4, 6. - 8 Mt 24, 13; 10, 22. - 8 Otkr 2, 10. - € Iv 
19, 30. - 8 Lk 33, 46. - 6 Priče 28, 26. - 8 Priče 11, 28. - 6 Priče 12, 2. 


67 Mudr 6, 8. - 8 Rim Il, 36. - & Hebr |, 3. - % Rim 2, 6. - "I 2 Kor 
5, 10. - 72 Mt 28, 20. - 18 Mt 16, 18. - “* Dj Ap 4, 12. h 

5 Da djeca katoličkih roditelja apsolutno ne spadaju u društva Saveza SKJ 
to se je već često naglasilo i svima je to poznato. Ideologija, koju Sokolstvo slu- 
žbeno zastupa u svojoj programatičnoj publikaciji ,,Putevi i ciljevi“, niječe te.nelj- 
ne istine kršćanstva, a u istoj se publikaciji nalaže, da mora svaki pripadnik Saveza 
SKJ prema njima upraviti svoj život i rad. Mi znamo, da jamči sam Božji autoritet 
za temeljne istine kršćanstva, a one se odnose na sve opće poglede na život; me- 
đutim Sokolstvo odbija vječnu nepromjenljivost od Boga objavljenih istina, jer 
usvaja za poglede na život zakon evolucije (Putevi, 26); uz to postavlja uzgoj 
ne na Božje temelje, kako ih tumače Katolička Crkva te još posebice Papa 
Pijo XI u svojoj znamenitoj enciklici ,O kršćanskom uzgoju mladeži“, nego 
na osnovu vlastitog suda svakog pojedino čovjeka (Putevi, 12), dakle na puki 
subjektivizam. Sokolstvu je svaka vjera jec nake vrijednosti jer zahtijeva, da treba 
svako vjersko uvjerenje jednako poštivati (Putevi, 21), a u vjeri ne gleda stvar 
javnosti i stvar najveće važnosti za sav socijalni, narodni i međunarodni život, 
nego samo ,najsvetiji deo unutrašnje života svakog pojedinca“ (Putevi, 21), 
dakle stvar čisto privatnu, koja se nikako ne tiče javnog života. Sve su to teške 
heretičke zablude. S punim je pravom Katolički Episkopat radi tih velikih za- 
bluda osudio sokolsku ideologiju u svojoj poslanici od 22. studenoga 1932. 

Svi znamo, kako strahovitu hajku je radi toga Sokolstvo podiglo 


Katolički Episkopat. 


Po a. usa 
*) Primjedbe se u crkvi ne čitaju, jer su samo dokumentacija k izla / 


u tekstu, 


GS 

No Božji mlinovi melju pomalo ali stalno. 

Dne 20. kolovoza 1940 objavilo je beogradsko ,,Vreme“ rezoluciju, koju 
je najuglednija sokolska župa u Savezu SKJ - naime Beogradska - na svojoj 
plenarnoj sjednici od 31. srpnja 1940 prihvatila te 9. kolovoza dostavila među 
ostalim Savezu SKJ i svim župama u njemu. U toj se rezoluciji najprije usta- 
novljuje da ,,zauzimaju u Sokolstvu pripadnici i nosioci raznih internacionalnih 
organizacija, ideologija i težnja vidne pa i najvidnije položaje i obavljaju zna- 
čajne pa po posledicama i. najznačajnije funkcije u njemu“; zatim se nastavlja: 
»Znajući kako je rad pripadnika tajnih organizacija, naročito masona, doveo do 
propasti bratske Čehoslovačke i Poljske a tu skoro i Francuske“ te konačno 
izjavljuje: ,Jednodušno i jednoglasno na svojoj sjednici od 31 jula 1940 godine 
zaključio je da od Uprave Saveza SKJ zahteva kao neodložno: da se svi pri- 
padnici tajnih internacionalnih organizacija, a naročito slobodnih zidara, kao 
posve štetni i opasni po naše nacionalno jugoslovensko Sokolstvo, uklone iz 
sokolskih redova“. ' 

Sutradan dne 21. kolovoza u istom ,,Vremenu“ dr. D. Gregorić objavio 
je članak ,,Sokolstvo i masonerija“, u kojem piše: ,Od 25 sokolskih župa 20 
imaju upravu u većini sastavljenu od slobodnih zidara. A prvi zamenik Stare- 
šine SKJ je Vladimir Belajčić, koji je isto vreme i potpredsednik Vrhovnog sa- 
veta jugoslovenske masonerije“' ,Kao pauk legla je masonerija na ovu našu 
nacionalnu organizaciju“. Zatim nabraja poimence masone, koji drže u svojim 
rukama Prosvetni odbor pri Savezu SK]; iza toga opet poimence čitavi niz ma- 
sona viših stepena u upravi Saveza SK] te ističe, bika je dužnost sokola, da 
»povedu računa o tome, da se naš nacionalni život mora osloboditi jednom za 
svagda uticaja ove najopasnije od svih međunarodnih podmuklih tajnih orga- 
nizacija“. .,l zato je danas prva i osnovna sokolska dužnost ništenje masonerije 
u sokolstvu“. 

Na te konstatacije reagirao je Savez SKJ na svojoj skupštini dne 7. i 8. 
rujna 1940. Tu se prihvatila rezolucija (,,S. G. od 13. rujna 1940) koja decidi- 
rano izjavljuje, da se Sokolstvo i njegovo vodstvo rukovodilo u svojem ,,neza- 
visno od svih uticaja spolja“ isključivo samo i jedino svojom sokolskom ideo- 
logijom, radi toga vodstvu SKJ izrazuje puno povjerenje - ali nigdje ne po- 
riče u ,Vremenu“ nabrojenih činjenica, koje se odnose na kon- 
kretno navedena lica. 

Međutim obzirom na samu rezoluciju Saveza SKJ, da se u svojem 
djelovanju uvijek vlada prema svojoj sokolskoj ideologiji treba bez 
daljnega priznati, da to odgovara punoj istini. 

»Sokolski Glasnik“, glasilo Saveza SKJ, od 2. studenog 1940 ponovno 
ističe, da su ,,Putevi i ciljevi“ program svakog pravog Sokola, ,kakav treba da 
mu je svaki pojedini korak i čitav život“. Isto glasilo piše dne 11. listopada 

1940 o moralu naroda, koji treba da ima tako ,,zaokruženu, suvislu i potpunu 
celinu“, da ,,zadovoljava i teologa i sociologa i ekonomistu i državnika i voj- 
skovođu“. Taj moral je ,,trojstvo u jedinstvu: vera u sebe, vera u ideale i vera 
u pobedu“. Dakle ne Bog i njegov dekalog, nego prazne fraze ,,vera 
u sebe, vera u ideale i vera u pobedu“, s kojima se dade sve opravdati što 
»najsvetiji deo unutrašnjosti svakoga pojedinca“ odobrava te je prirodno, da ta- 
kav moral vodi u pravi moralni kaos. Radi toga piše i slavospjev Tolstoju (29. 
studenoga), preteči boljševičke revolucije u Rusiji; a u kojem se smjeru vrši 
odgoj, zorno pokazuju fotografije odraslih djevojaka (Broj 40, str. 6; Br. 32, str. 
3; Br. 17, str. 3; Br. 47, str. 3; Br. 26, str. 5 itd.) odjevenih na način koji je 
pravo ruglo kršćanske stidljivosti i, uz to u očitoj opreci s naređenjem, što ga 
je Banska Vlast banovine Hrvatske u Zagrebu dne 19. siječnja 1940 u tome 
pogledu izdala: ,,U interesu moralnoga odgoja imade se muška i ženska mladež 
na srednjim školama odijeljeno poučavati u gimnastici. Ženska mladež imade 
biti pristojno odijevena, s suknjicama, a ne samo u trikot-gaćicama. Uopće se 
u obuci gimnastike imade sve izbjegavati što bi moglo povrijediti dječju sti- 
dljivost ili roditeljske osjećaje“. 
: To čestito stanovište zauzimlje i brani banovina Hrvatska. Sokolska 
ideologija provodi svoje stanovište u smislu ,,zakona evolucije na opće po- 

glede na život“. Radi toga je i jasno, da katoličkoj djeci i kato 
mladeži nema mjesta u društvima Saveza SKJI 

6 Gal 6, 7. 8. - TT Ps 127, 1-7. - 78 Priče 3,1. 2. - O Priče 4, 11. - 
% Priče 14, 31. - 8 Tob 13, 5. - 8 Est 14, 6. - 8 Nah 1, 7. - 8 Mudr 1, 13. 14. 


ličkoj 


%& Iv 19, 15; Mt 27, 25 . 8 Iz govora Pape Pija XII na Badnjak god, 
1939. GI. ,,Discorsi del Sommo Pontefice Pio XII dal 3 Marzo 1939 al 5 Mag- 


gio 1940“ str. 282-291. - 87 Iz govora Pape Pija XII na Badnjak g. 1940. GI. 
,,Osservatore Romano“ od 25. XII. 1940. 


8 Potkapa ih stalno, tko brani i širi nazor: ,,Zasaditi treba svakome od 
nas... Egoizam i to grubi i neumoljivi, za sebe i svoje sunarodnjake, prema 
drugim narodnostima, jer samo tako moći ćemo se održati kao narod; samo 
tako moći ćemo nešto stvoriti i omogućiti pristojan život sebi i svome potom- 
stvu“ - i opet: ,Da je samo jedna politika, t. j. politika, koja ne poznaje ni 
programa, ni ideologije, ni morala, ni milosrđa, ni zloće, ni dobrote - nego rad 
za dobro naroda i uspješno upravljanje s njime sa ciljem, da mu pribavi što 
veće koristi i što više dobra i ugleda u svijetu“. (Tako ,,Primorje“ od 1. II. 
1941). U tim nazorima nema mjesta Božjoj Providnosti. Niječu se Bog i njegov 
zakon Samo gruba sila neka vlada! Mi ih odbijamo i osuđujemo. Oni su ne- 
kršćanski! Jao Hrvatskom Narodu, kad bi postupali veliki narodi u susjedstvu 
s njime po tim načelima. Naš spas je samo Bog i njegov zakon! 

8% Ps 126, 1. - % Iz ,Veliča duša moja...“ 


% Ps 42, 2. < 9% Ps 144, 8. 9. - 9 Ps 102, 10. 11. - % Ezek 18, 21. 


%5 Pod naslovom ,,Najveća sportska priredba u Hrvatskoj - Velika među- 
narodna etapna utrka ,,Oko Hrvatske“ objavili su zagrebački dnevnici 5. dne ve- 
ljače o. god. program utrke, koju organizira Hrvatski biciklistički savez. Početak 
te utrke bio je određen iz Zagreba u nedjelju 22. lipnja 1941. u 7h ujutro. U 
nedjelju 22. lipnja, u onu nedjelju, kad će se u Zagrebu održati 
zaključna svečanost Euh. kongresa povodom proslave 1300-godišnjice prvih do- 
dira Hrv. Naroda sa Sv. Stolicom u Rimu. - Zaključni dan čitave utrke bio je 
opet određen za nedjelju 6. srpnja iz Sušaka prema Zagrebu. 


Deset dana kasnije donijele su novine vijest, da se termin za utrku izmi- 
jenio radi toga, jer je to želja Međunarodnog biciklističkog saveza u Berlinu. 
Prema toj želji odredio se kao početak utrke nedjel ja 15. lipnja a Završila 
bi se u nedjelju 29. lipnja. Dakle opet trka započinje u nedjelju i prosli- 
jeduje se upravo one dane, kad će Hrvatski Narod u eko 
i Zagrebu 18,, 19., 20., 21. i 22. lipnja u prisustvu posebnog papinskog 
legata zahvaljivati Bogu na svemu, što je tećajem 1300 godina primio iz njego- 
vih ruku i lav svoj najveći dosadašnji jubilej! : 

Pa gdje su tu obziri pieteta prema Bogu i Hrv. Narodu? Zar nije to 
prava parodija na naše najsvetije osjećaje? 

* * 
pi 


ijeli isti ici čni i kalendar za 
Dne 8. veljače donijeli su isti dnevnici ,Konačni regatni 
ovu godinu“, E alendar predviđa 10 jja pred 2 . : ii i ba g 
spodnje; me njima i dvije utrke n jveć: ž 
ani u životu Hrvatskog Naroda, na makljujni SIE MegkI 
Euh. Kongresa u Zagrebu u nedjelju 22. lipnja je si u SI. 
Brodu ,,za prvenstvo sjeverne Hrvatske“, druga u Šibeniku nZa porn vo ja dado 
Silno su bolne te pojave i takvo omalovažavanje ka a ka ospo : 
njih uoči činjenice, da za slične priredbe imade na pretek my ni # .. na saa 
polaganju. Sistematički određuju se samo nedjelje i polje ag adi i daje 
im se obilježje materijalističko, koje izazivlje Boga. U konkretnom slučaju ta 


3 pi čak za dan najveće hrvatske vjerske i narodne 
Zo o lu dne 22. lipnja najavljuju sportske priredbe, jer 


bi se dalo zaključivati kao da se hoće s njima demonstrirati. Odlučno pro- 


testiramo! 
DI GI. sprijeda opasku 88, 

97 U času, kad se dne 6. veljače 1941 lijes s tijelom tragično preminulog 
Ive Kozarčanina nalazio na rubu grobu u Zagrebačkom Mirogoju, kad je pri- 
sutni svećenik u ime Krista Spasitelja otpjevao potresnu molitvu: ,,Pokoj vječni 
daruj mu Gospodine i svijetlost vječna svjetlila mu“ te mu s njome iz bogat 
stva Božjeg milosrda zaželio sve blaženstvo sreće i mira u svetom raju, dignu 
se iza njega zastupnik modernog društva te govori: 


»Za uvijek si druže, otišao u tminu. 
Vječnost je za Tobom zaključala vrata. 
Ko plakanje u snu, kroz jezivu tminu 
Čuje se kucaj posmrtnoga sata“. 
(,Hrv. Dnevnik“ 7. IL, str. 2.) 

Svećenik dakle moli u svetoj nadi: ,Svjetlost vječna svjetlila 
mu“, zastupnik modernog društva pak očajno ustanovljuje: ,Za uvijek si 
druže otišao u tminu“. Bolnije koinčidencije ne možemo si zamisliti, oso- 
bito kad si predočimo, što znači tmina pogledom na smrt čovjeka u presudi 
vječnog suca: ,,Svežite mu ruke i noge pa ga bacite u tamu najkrajnju...“ 
(Mt 22, 13). 

U nijednom slučaju ne mogu se one riječi ,Za uvijek si, druže, otišao 
u tminu“ u svijetlu vjere opravdati. Ako se primjene na tijelo u grobu, onda 
niječu uskrsnuće ; ako se primijene na dušu, onda znače vječnu propast! 

Kako bolne su takve pojave u životu današnjice! 

98 2 Kor 6, 2. , 


9% Toj svrsi posvećeno je već moje prošlogodišnje pastirsko pismo ,Za 
našu duhovnu obnovu“. U njemu se govori o jubileju Hrv. Naroda, o zado- 
voljštini za narodne grijehe, o suradnji s Kristom u tom svetom apostolskom 
poslu - sve prema Božjim nacrtima za spas i sreću Hrv. Naroda. . 

